ವಿಷ್ಣುಸಹಸ್ರನಾಮ
ಮೂಲ  ಪಾಠ

ಪೂರ್ವ ಪೀಠಿಕ 
ಶುಕ್ಲಾಂಬರಧರಂ  ವಿಷ್ಣುಂ  ಶಶಿವರ್ಣಂ  ಚತುರ್ಭುಜಂ |
ಪ್ರಸನ್ನವದನಂ  ಧ್ಯಾಯೆತ್  ಸರ್ವವಿಘ್ನೋಪ  ಶಾಂತಯೆ || ೧ ||

ಯಸ್ಯದ್ವಿರದವಕ್ತ್ರಾದ್ಯಾಃ  ಪಾರಿಷಾದ್ಯಾಃ  ಪರಃ  ಶತಂ |
ವಿಘ್ನಂ  ನಿಘ್ನಂತಿ  ಸತತಂ  ವಿಶ್ವಕ್ಸೇನಂ  ತಮಾಶ್ರಯೆ || ೨ ||

ನಾರಾಯಣಂ  ನಮಸ್ಕೃತ್ಯ  ನರಂ  ಚೈವ  ನರೋತ್ತಮಂ |
ದೇವೀಂ ಸರಸ್ವತೀಂ  ವ್ಯಾಸಂ  ತತೊ  ಜಯಮುದೀರಯೆ || ೩ ||

ವ್ಯಾಸಂ  ವಸಿಷ್ಠನಪ್ತಾರಂ  ಶಕ್ತೆಃ  ಪೌತ್ರಮಕಲ್ಮಷಂ |
ಪರಾಶರಾತ್ಮಜಂ  ವಂದೆ  ಶುಕತಾತಂ  ತಪೊನಿಧಿಂ || ೪ ||

ವ್ಯಾಸಾಯ  ವಿಷ್ಣುರೂಪಾಯ  ವ್ಯಾಸರೂಪಾಯ  ವಿಷ್ಣವೆ |
ನಮೊವೈ  ಬ್ರಹ್ಮನಿಧಯೆ  ವಾಸಿಷ್ಠಾಯ ನಮೊ  ನಮಃ || ೫ ||

ಅವಿಕಾರಾಯ  ಶುದ್ಧಾಯ  ನಿತ್ಯಾಯ  ಪರಮಾತ್ಮನೆ |
ಸದೈಕರೂಪರೂಪಾಯ  ವಿಷ್ಣವೆ  ಸರ್ವಜಿಷ್ಣವೆ || ೬ ||

ಯಸ್ಯ  ಸ್ಮರಣ  ಮಾತ್ರೇಣ  ಜನ್ಮಸಂಸಾರಬಂಧನಾತ್ |
ವಿಮುಚ್ಯತೇ  ನಮಸ್ತಸ್ಮೈ  ವಿಷ್ಣವೆ  ಪ್ರಭವಿಷ್ಣವೇ || ೭ ||
ಓಂ  ನಮೊ ವಿಷ್ಣವೆ  ಪ್ರಭವಿಷ್ಣವೇ |

ಶ್ರೀವೈಶಂಪಾಯನ  ಉವಾಚ -
ಶೃತ್ವಾ  ಧರ್ಮಾನಶೆಷೇಣ  ಪಾವನಾನಿ ಚ್ ಸರ್ವಶಃ |
ಯುಧಿಷ್ಠಿರಃ  ಶಾಂತನವಂ  ಪುನರೇವಾಭ್ಯಭಾಷ್ಯತ || ೮  ||

ಯುಧಿಷ್ಠಿರ  ಉವಾಚ -
ಕಿಮೇಕಂ  ದೈವತಂ  ಲೋಕೇ  ಕಿಂ  ವಾಪ್ಯೇಕಂ  ಪರಾಯಣಂ |
ಸ್ತುವಂತಃ  ಕಂ  ಕಮರ್ಚಂತಃ  ಪ್ರಾಪ್ನುಯುರ್ಮಾನವಾಃ  ಶುಭಂ || ೯ ||

ಕೊ  ಧರ್ಮ  ಸರ್ವಧರ್ಮಾಣಾಂ ಭವತಃ  ಪರಮೊ  ಮತಃ |
ಕಿಂ  ಜಪನ್ಮುಚ್ಯತೆ  ಜಂತುರ್ಜನ್ಮಸಂಸಾರ  ಬಂಧನಾತ್ || ೧೦ ||

ಭೀಷ್ಮ  ಉವಾಚ--
ಜಗತ್ಪ್ರಭುಂ  ದೇವದೇವಂ  ಅನಂತಂ  ಪುರುಷೋತ್ತಮಂ |
ಸ್ತುವನ್ನಾಮ  ಸಹಸ್ರೇಣ  ಪುರುಷಃ  ಸತತೋತ್ಥಿತಃ || ೧೧ ||

ತಮೇವ  ಚಾರ್ಚಯನ್ನಿತ್ಯಂ  ಭಕ್ತ್ಯಾ  ಪುರುಷಮವ್ಯಯಂ |
ಧ್ಯಾಯನ್  ಸ್ತುವನ್ನಮಸ್ಯಂಶ್ಚ  ಯಜಮಾನಸ್ತಮೇವ  ಚ || ೧೨ ||

ಅನಾದಿ  ನಿಧನಂ  ವಿಷ್ಣುಂ  ಸರ್ವಲೋಕ  ಮಹೇಶ್ವರಂ |
ಲೋಕಾಧ್ಯಕ್ಷಂ  ಸ್ತುವನ್ನಿತ್ಯಂ  ಸರ್ವದುಃಖಾತಿಗೊ  ಭವೇತ್ || ೧೩ ||

ಬ್ರಹ್ಮಣ್ಯಂ ಸರ್ವಧರ್ಮಜ್ಞಂ  ಲೊಕಾನಾಂ  ಕೀರ್ತಿವರ್ಧನಂ |
ಲೋಕನಾಥಂ ಮಹದ್ಭೂತಂ  ಸರ್ವಭೂತ  ಭವೊದ್ಭವಂ || ೧೪ ||

ಎಷ  ಮೇ  ಸರ್ವಧರ್ಮಾಣಾಂ  ಧರ್ಮೋಧಿಗತಮೋ  ಮತಃ |
ಯದ್ಭಕ್ತ್ಯಾ  ಪುಂಡರೀಕಾಕ್ಷಂ  ಸ್ತವೈರರ್ಚೆನ್ನರಃ  ಸದಾ || ೧೫ ||

ಪರಮಂ  ಯೋ  ಮಹತ್ತೇಜಃ  ಪರಮಂ  ಯೊ  ಮಹತ್ತಪಃ |
ಪರಮಂ  ಯೊ  ಮಹದ್ಬ್ರಹ್ಮ  ಪರಮಂ ಯಃ  ಪರಾಯಣಂ || ೧೬ ||

ಪವಿತ್ರಾಣಾಂ ಪವತ್ರಂ  ಯೊ  ಮಂಗಳಾನಾಂ  ಚ  ಮಂಗಳಂ |
ದೈವತಂ  ದೇವತಾನಾಂ  ಚ  ಭೂತಾನಾಂ  ಯೋವ್ಯಯಃ  ಪಿತಾ || ೧೭ ||

ಯತಃ  ಸರ್ವಣಿ  ಭೂತಾನಿ  ಭವಂತ್ಯಾದಿ  ಯುಗಾಗಮೆ |
ಯಸ್ಮಿಂಶ್ಚ  ಪ್ರಳಯಂ  ಯಾಂತಿ  ಪುನರೇವ  ಯುಗಕ್ಷಯೆ || ೧೮ ||

ತಸ್ಯ  ಲೋಕಪ್ರಧಾನಸ್ಯ  ಜಗನ್ನಾಥಸ್ಯ  ಭೂಪತೆ |
ವಿಷ್ಣೋರ್ನಾಮಸಹಸ್ರಂ  ಮೆ  ಶೃಣು  ಪಾಪಭಯಾಪಹಂ || ೧೯ ||

ಯಾನಿ  ನಾಮಾನಿ  ಗೌಣಾನಿ  ವಿಖ್ಯಾತಾನಿ  ಮಹಾತ್ಮನಃ |
ಋಷಿಭಿಃ  ಪರಿಗೀತಾನಿ  ತಾನಿ  ವಕ್ಷ್ಯಾಮಿ  ಭೂತಯೆ || ೨೦ ||

ಋಷಿರ್ನಾಮ್ನಾಂ  ಸಹಸ್ರಸ್ಯ  ವೇದವ್ಯಾಸೊ  ಮಹಾಮುನಿ |
ಛಂದೋರ್ನುಷ್ಠುಪ್  ತಥಾ  ದೇವೋ  ಭಗವಾನ್  ದೇವಕಿಸುತಃ || ೨೧ ||

ಅಮೃತಾಂಶುದ್ಭವೊ  ಬೀಜಂ  ಶಕ್ತಿರ್ದೇವಕೀನಂದನಃ |
ತ್ರಿಸಾಮಾ  ಹೃದಯಂ  ತಸ್ಯ  ಶಾಂತ್ಯರ್ಥೇ  ವಿನಿಯುಜ್ಯತೆ || ೨೨ ||

ವಿಷ್ಣುಂ  ಜಿಷ್ಣುಂ  ಮಹಾವಿಷ್ಣುಂ  ಪ್ರಭವಿಷ್ಣುಂ  ಮಹೇಶ್ವರಂ |
ಅನೇಕರೂಪ  ದೈತ್ಯಾಂತಂ  ನಮಾಮಿ  ಪುರುಷೋತ್ತಮಂ || ೨೩ ||

ನ್ಯಾಸ 
ಪೂರ್ವಾನ್ಯಾಸ -
ಅಸ್ಯ  ಶ್ರೀ  ವಿಷ್ಣೊರ್ದಿವ್ಯಸ್ತೋತ್ರ  ಮಹಾಮಂತ್ರಸ್ಯ ।
ಶ್ರೀ  ವೇದವ್ಯಾಸೋ ಭಗವಾನ್  ಋಷಿಃ ।
ಅನುಷ್ಟುಭ್  ಛಂದಃ ।
ಶ್ರೀಮಹಾವಿಷ್ಣುಃ  ಪರಮಾತ್ಮಾ  ಶ್ರೀಮನ್ನಾರಾಯಣೊ  ದೇವತಾ ।
ಅಮೃತಾಂಶುದ್ಭವೊ  ಭಾನುರಿತೀ  ಬೀಜಂ ।
ದೇವಕೀನಂದನಃ  ಸ್ರಷ್ಟೇತಿ  ಶಕ್ತಿಃ ।
ಉದ್ಭವಃಕ್ಷೋಭಣೋ  ದೇವ ಇತಿ  ಪರಮೊ  ಮಂತ್ರಃ ।
ಶಂಖಭೃನ್ನಂದಕೀ  ಚಕ್ರೀತಿ  ಕೀಲಕಂ ।
ಶಾರ್ಜ್ಞ್ಗಧನ್ವಾ  ಗದಾಧರ ಇತ್ಯಸ್ತ್ರಂ ।
ರಥಾಂಗಪಾಣಿರಕ್ಷೋಭ್ಯ  ಇತಿ  ನೇತ್ರಂ ।
ತ್ರಿಸಾಮಾ  ಸಾಮಗಃ  ಸಾಮೇತಿ  ಕವಚಂ ।
ಆನಂದಂ  ಪರಬ್ರಹ್ಮೇತಿ  ಯೋನಿ ।
ಋತುಃ  ಸುದರ್ಶನಃ  ಕಾಲ  ಇತಿ  ದಿಗ್ಬಂಧಃ ।
ಶ್ರೀವಿಶ್ವರೂಪ  ಇತಿ  ಧ್ಯಾನಂ ।
ಶ್ರೀಮಹಾವಿಷ್ಣು   ಪ್ರೀತ್ಯರ್ಥೆ  ಸಹಸ್ರನಾಮಜಪೆ  ವಿನಿಯೋಗಃ ।

ಋಷಯಾದಿನ್ಯಾಸ -
ಓಂ  ಶಿರಸಿ  ವೇದವ್ಯಾಸಋಷಯೆ  ನಮಃ ।
ಮುಖೆ  ಅನುಷ್ತುಪ್ಛಂದಸೆ  ನಮಃ ।
ಹೃದಿ  ಶ್ರೀಕೃಷ್ಣಪರಾಮಾತ್ಮದೇವತಾಯೈ ನಮಃ ।
ಗುಹ್ಯೆ  ಅಮೃತಾಂಶುದ್ಭವೊ  ಭಾನುರಿತಿ  ಬೀಜಾಯ  ನಮಃ ।
ಪಾದಯೊರ್ದೇವಕಿನಂದನಃ  ಸ್ರಷ್ಟೇತಿ  ಶಕ್ತಯೆ  ನಮಃ ।
ಸರ್ವಾಂಗೆ  ಶಂಖಭೃನ್ನಂದಕಿ  ಚಕ್ರೀತಿ  ಕೀಲಕಾಯ  ನಮಃ ।
ಕರಸಂಪುಟೆ  ಮಮ  ಶ್ರೀಕೃಷ್ಣಪ್ರೀತ್ಯರ್ಥೆ  ಜಪೆ  ವಿನಿಯೊಗಃ  ನಮಃ
ಇತಿ  ಋಷಯಾದಿನ್ಯಾಸ ॥

ಕರನ್ಯಾಸ -
ಓಂ  ವಿಶ್ವಂವಿಷ್ಣುರ್ವಷಟ್ಕಾರ  ಇತ್ಯಂಗುಷ್ಟಾಭ್ಯಾಂ  ನಮಃ ।
ಅಮೃತಾಂಶುದ್ಭವೊ  ಭಾನುರಿತಿ ತರ್ಜನೀಭ್ಯಾಂ  ನಮಃ ।
ಬ್ರಹ್ಮಣ್ಯೊ  ಬ್ರಹ್ಮಕೃಬ್ರಹ್ಮೆತಿ ಮಧ್ಯಮಾಭ್ಯಾಂ  ನಮಃ ।
ಸರ್ವಬಿಂದುರಕ್ಷೊಭ್ಯ ಇತ್ಯನಾಮಿಕಾಭ್ಯಾಂ ನಮಃ ।
ನಿಮಿಷೊನಿಮಿಷಃ  ಸ್ರಗ್ವೀತಿ  ಕನಿಷ್ಠಿಕಾಭ್ಯಾಂ  ನಮಃ ।
ರಥಾಂಗಪಾಣಿ ರಕ್ಷೊಭ್ಯ  ಇತಿ  ಕರತಲಕರಪೃಷ್ಠಾಭ್ಯಾಂ  ನಮಃ ।
ಇತಿ ಕರಾನ್ಯಾಸ ॥

ಅಂಗಾನ್ಯಾಸ -
ಓಂ  ವಿಶ್ವಂವಿಷ್ಣುರ್ವಷಟ್ಕಾರ  ಇತಿ  ಹೃದಯಾಯ  ನಮಃ ।
ಅಮೃತಾಂಶುದ್ಭವೊ  ಭಾನುರಿತಿ ಶಿರಸಿ  ಸ್ವಹ ।
ಬ್ರಹ್ಮಣ್ಯೊ  ಬ್ರಹ್ಮಕೃಬ್ರಹ್ಮೆತಿ ಶಿಖಾಯ  ವಷಟ್ ।
ಸರ್ವಬಿಂದುರಕ್ಷೊಭ್ಯ ಇತಿ ಕವಚಾ  ಹುಂ ।
ನಿಮಿಷೊನಿಮಿಷಃ  ಸ್ರಗ್ವೀತಿ  ನೇತ್ರಾಯ  ವೌಷಟ್ ।
ರಥಾಂಗಪಾಣಿ ರಕ್ಷೊಭ್ಯ  ಇತಿ  ಅಸ್ತ್ರಾಯ  ಫಟ್ ।
ಇತಿ  ಅಂಗಾನ್ಯಾಸ ॥
ಶ್ರೀಕೃಷ್ಣಪ್ರೀತ್ಯರ್ಥೇ  ವಿಷ್ಣೋರ್ದಿವ್ಯಸಹಸ್ರನಾಮಜಪಮಹಂ  ಕರಿಷ್ಯೆ  ಇತಿ  ಸಂಕಲ್ಪಃ ।

ಧ್ಯಾನ 
ಕ್ಷೀರೋದನ್ವತ್ಪ್ರದೆಶೆ  ಶುಚಿಮಣಿವಿಲಸತ್ಸೈಕತೆಮೌಕ್ತಿಕಾನಾಂ
ಮಾಲಾಕ್ಲುಪ್ತಾಸನಸ್ಥಃ  ಸ್ಫಟಿಕಮಣಿನಿಭೈರ್ಮೌಕ್ತೈರ್ಮಂಡಿತಾಂಗಃ |
ಶುಭ್ರೈರದಭ್ರೈರುಪರಿವಿಚಿತೈರ್ಮುಕ್ತಪೀಯೂಷ  ವರ್ಶೈ
ರಾನಂದೀ ನಃ   ಪುನೀಯಾ  ದರಿನಳಿನ  ಗದಾಶಂಖಪಾಣಿರ್ಮುಕುಂದಃ || ೧ ||

ಭೂಃ  ಪಾದೌ  ಯಸ್ಯನಾಭಿರ್ವಿಯದಸುರ  ನಿಲಶ್ಚಂದ್ರಸೂರ್ಯೌ  ಚ  ನೇತ್ರೆ
ಕರ್ಣಾವಾಶಾಃ  ಶಿರೊ  ಧ್ಯೌರ್ಮುಖಪಿ  ದಹನೊ  ಯಸ್ಯ  ವಾಸ್ತೇಯಮಬ್ಧಿಃ |
ಅಂತಃಸ್ಥಂ  ಯಸ್ಯ  ವಿಶ್ವಂ  ಸುರನರಖಗಗೊಭೊಗಿಗಂಧರ್ವದೈತ್ಯೈ
ಶ್ಚಿತ್ರಂ  ರಂ  ರಮ್ಯತೆ  ತಂ  ತ್ರಿಭುವನವಪುಷಂ  ವಿಷ್ಣುಮೀಷಂ  ನಮಾಮಿ || ೨ ||
ಓಂ  ನಮೊ  ಭಗವತೆ  ವಾಸುದೇವಾಯ |

ಶಾಂತಾಕಾರಂ  ಭುಜಗಶಯನಂ  ಪದ್ಮನಾಭಂ  ಸುರೇಶಂ
ವಿಶ್ವಾಧಾರಂ  ಗಗನಸದೃಶಂ  ಮೇಘವರ್ಣಂ  ಶುಭಾಂಗಂ |
ಲಕ್ಷ್ಮೀಕಾಂತಂ  ಕಮಲನಯನಂ  ಯೋಗಿಹೃದ್ಧ್ಯಾನಗಮ್ಯಂ
ವಂದೆ  ವಿಷ್ಣುಂ  ಭವಭಯಹರಂ  ಸರ್ವಲೊಕೈಕನಾಥಂ || ೩ ||

ಮೆಘಶ್ಯಾಮಂ  ಪೀತಕೌಶೆಯವಾಸಂ
ಶ್ರೀವತ್ಸಾಂಕಂ  ಕೌಸ್ತಭೋದ್ಭಾಸಿತಾಂಗಂ |
ಪುಣ್ಯೊಪೆತಂ  ಪುಂಡರೀಕಾಯತಾಕ್ಷಂ
ವಿಷ್ಣುಂ  ವಂದೇ  ಸರ್ವಲೊಕೈಕ  ನಾಥಂ || ೪ ||

ನಮಃ  ಸಮಸ್ತ  ಭೂತಾನಾಂ  ಆದಿಭೂತಾಯ  ಭೂಭೃತೆ |
ಅನೇಕರೂಪ  ರೂಪಾಯ  ವಿಷ್ಣವೆ  ಪ್ರಭವಿಷ್ಣವೆ || ೫ ||

ಸಶಂಖಚಕ್ರಂ  ಸಕಿರೀಟಕುಂಡಲಂ
ಸಪೀತವಸ್ತ್ರಂ  ಸರಸೀರುಹೆಕ್ಷಣಂ |
ಸಹಾರವಕ್ಷಃಸ್ಥಲ  ಶೋಭಿ  ಕೌಸ್ತುಭಂ
ನಮಾಮಿ  ವಿಷ್ಣುಂ  ಶಿರಸಾಚತುರ್ಭುಜಂ || ೬ ||

ಛಾಯಾಯಾಂ  ಪಾರಿಜಾತಸ್ಯ  ಹೆಮಸಿಂಹಾಸನೊಪರಿ
ಆಸೀನಮಂಬುದಶ್ಯಾಮಮಾಯತಾಕ್ಷಮಲಂಕೃತಂ |
ಚಂದ್ರಾನನಂ  ಚತುರ್ಬಾಹುಂ  ಶ್ರೀವತ್ಸಾಂಕಿತ ವಕ್ಷಸಂ
ರುಕ್ಮಿಣೀ  ಸತ್ಯಭಾಮಾಭ್ಯಾಂ  ಸಹಿತಂ  ಕೃಷ್ಣಮಾಶ್ರಯೆ || ೭ ||

ಸ್ತೋತ್ರ 
|| ಹರಿಃ  ॐ ||
ವಿಶ್ವಂ  ವಿಷ್ಣುರ್ವಷಟ್ಕಾರೊ  ಭುತಭವ್ಯಭವತ್ಪ್ರಭುಃ |
ಭೂತಕೃದ್ಭೂತಭೃದ್ಭಾವೊ  ಭುತಾತ್ಮ  ಭೂತಭಾವನಃ || ೧ ||

ಪೂತಾತ್ಮ  ಪರಮಾತ್ಮಾ  ಚ  ಮುಕ್ತಾನಾಂ  ಪರಮಾಗತಿಃ |
ಅವ್ಯಯಃ  ಪುರುಷಃ  ಸಾಕ್ಷೀ  ಕ್ಷೇತ್ರಜ್ಞೊಕ್ಷರ  ಎವ  ಚ || ೨ ||

ಯೊಗೊ  ಯೊಗವಿದಾಂ  ನೆತಾ  ಪ್ರಧಾನ  ಪುರುಷೆಶ್ವರಃ |
ನಾರಸಿಂಹ  ವಪುಃ  ಶ್ರೀಮಾನ್  ಕೆಶವಃ  ಪುರುಶೊತ್ತಮಃ || ೩ ||

ಸರ್ವಃ  ಶರ್ವಃ  ಶ್ರಿವಃ  ಸ್ಥಾಣುರ್ಭೂತಾದಿರ್ನಿಧಿರವ್ಯಯಃ |
ಸಂಭವೊ  ಭಾವನೊ  ಭರ್ತಾ  ಪ್ರಭವಃ  ಪ್ರಭುರೀಶ್ವರಃ || ೪ ||

ಸ್ವಯಂಭೂಃ  ಶಂಭುರಾದಿತ್ಯಃ  ಪುಷ್ಕರಾಕ್ಷೊ  ಮಹಾಸ್ವನಃ |
ಅನಾದಿನಿಧನೊ  ಧಾತಾ  ವಿಧಾತಾ  ಧಾತುರುತ್ತಮಃ || ೫ ||

ಅಪ್ರಮೆಯೊ  ಹೃಷೀಕೆಷ  ಪದ್ಮನಾಭೋಮರಪ್ರಭುಃ |
ವಿಶ್ವಕರ್ಮಾ  ಮನುಸ್ತ್ವಷ್ಟಾ   ಸ್ಥವಿಷ್ಟಃ  ಸ್ಥವಿರೊ  ಧ್ರುವಃ || ೬ ||

ಅಗ್ರಾಹ್ಯ  ಶಾಶ್ವತಃ  ಕೃಷ್ಣೊ  ಲೊಹಿತಾಕ್ಷಃ  ಪ್ರತರ್ದನ: |
ಪ್ರಭೂತಸ್ತ್ರಿಕಕುಬ್ಧಾಮ  ಪವಿತ್ರಂ  ಮಂಗಳಂ  ಪರಂ || ೭ ||

ಈಶಾನಃ  ಪ್ರಾಣದಃ  ಪ್ರಾಣೊ  ಜ್ಯೇಷ್ಠಃ  ಶ್ರೇಷ್ಠಃ  ಪ್ರಜಾಪತಿಃ |
ಹಿರಣ್ಯಗರ್ಭೊ  ಭೂಗರ್ಭೊ  ಮಾಧವೊ  ಮಧುಸೂದನಃ || ೮ ||

ಈಶ್ವರೊ  ವಿಕ್ರಮೀ  ಧನ್ವೀ  ಮೇಧಾವೀ  ಮಿಕ್ರಮಃ  ಕ್ರಮಃ |
ಅನುತ್ತಮೊ  ದುರಾಧರ್ಶಃ  ಕೃತಜ್ಣಃ  ಕೃತಿರಾತ್ಮವಾನ್ || ೯ ||

ಸುರೆಶಃ  ಶರಣಂ  ಶರ್ಮ  ವಿಶ್ವರೆತಾಃ  ಪ್ರಜಾಭವಃ |
ಅಹಃ  ಸಂವತ್ಸರೊ  ವ್ಯಾಳಃ  ಪ್ರತ್ಯಯಃ  ಸರ್ವದರ್ಶನಃ || ೧೦ ||

ಅಜಃ  ಸರ್ವೇಶ್ವರಃ  ಸಿದ್ಧಃ  ಸಿದ್ಧಿಃ  ಸರ್ವಾದಿರಚ್ಯುತಃ |
ವೃಷಾಕಪರಮೆಯಾತ್ಮಾ  ಸರ್ವಯೊಗವಿನಿಃಸೃತಃ || ೧೧ ||

ವಸುರ್ವವಸುಮನಾ  ಸತ್ಯಃ  ಸಮಾತ್ಮಾಸಮ್ಮಿತಃ  ಸಮಃ |
ಅಮೊಘಃ  ಪುಂಡರೀಕಾಕ್ಷೊ  ವೃಶಕರ್ಮಾ  ವೃಶಾಕೃತಿಃ || ೧೨ ||

ರುದ್ರೊ  ಬಹುಶಿರಾ  ಬಭ್ರುರ್ವಿಶ್ವಯೊನಿಃ  ಶುಚಿಶ್ರವಾಃ |
ಅಮೃತಃ  ಶಾಶ್ವತಃ  ಸ್ಥಾಣುರ್ವರಾರೊಹೊ  ಮಹಾತಪಃ || ೧೩ ||

ಸರ್ವಗಃ  ಸರ್ವವಿದ್ಭಾನು  ವಿಶ್ವಕ್ಸೆನೊ  ಜನಾರ್ದನಃ |
ವೆದೋ  ವೆದವಿದವ್ಯಂಗೊ  ವೆದಾಂಗೊ  ವೆದವಿತ್ಕವಿಃ || ೧೪ ||

ಲೊಕಾಧ್ಯಕ್ಷಃ  ಸುರಾಧ್ಯಕ್ಷೊ  ಧರ್ಮಧ್ಯಕ್ಷಃ  ಕೃತಾಕೃತಃ |
ಚತುರಾತ್ಮಾ  ಚತುವ್ಯೂಹಶ್ಚತುರ್ದಂಷ್ತ್ರಶ್ಚತುರ್ಭುಜಃ || ೧೫ ||

ಭ್ರಾಜಿಷ್ಣುರ್ಭೊಜನಂ  ಭೊಕ್ತಾ  ಸಹಿಷ್ಣುರ್ಜಗದಾದಿಜಃ |
ಅನಘೊ  ವಿಜಯೊ  ಜೇತಾ  ವಿಶ್ವಯೊನಿಃ  ಪುರ್ನರ್ವಸುಃ || ೧೬ ||

ಉಪೆಂದ್ರೊ  ವಾಮನಃ  ಪ್ರಾಂಶುರಮೊಘಃ  ಶುಚಿರೂರ್ಜಿತಃ |
ಅತೀಂದ್ರಃ  ಸಂಗ್ರಃ  ಸರ್ಗೊ  ಧೃತಾತ್ಮಾ  ನಿನಿಯಮೊ  ಯಮಃ || ೧೭ ||

ವೆದ್ಯೊ  ವೈದ್ಯಃ ಸದಾಯೊಗಿ  ವೀರಹಾ  ಮಾಧವೊ  ಮಧುಃ |
ಅತೀಂದ್ರಿಯೊ  ಮಹಾಮಾಯೊ  ಮಹೊತ್ಸಾಹೊ  ಮಹಾಬಲಃ || ೧೮ ||

ಮಹಾಬುದ್ಧಿರ್ಮಹಾವೀರ್ಯೊ  ಮಹಾಶಕ್ತಿರ್ಮಹಾಧ್ಯುತಿಃ |
ಅನಿರ್ದೆಶ್ಯ  ವಪುಃ  ಶ್ರೀಮಾನಮೆಯಾತ್ಮಾ ಮಹಾಧ್ರಿಧೃಕ್ || ೧೯ ||

ಮಹೆಷ್ವಾಸೊ  ಮಹೀಭರ್ತಾ  ಶ್ರೀನಿವಾಸಃ  ಸತಾಂಗತಿಃ |
ಅನಿರುದ್ಧಃ  ಸುರಾನಂದೊ  ಗೋವಿಂದೊ  ಗೋವಿದಾಂಪತಿಃ || ೨೦ ||

ಮರೀಚಿರ್ದಮನೊ  ಹಂಸಃ  ಸುಪರ್ಣೊ  ಭುಜಗೊತ್ತಮಃ |
ಹಿರಣ್ಯನಾಭಃ  ಸುತಪಾಃ  ಪದ್ಮನಾಭಃ  ಪ್ರಜಾಪತಿಃ || ೨೧ ||

ಅಮೃತ್ಯುಃ  ಸರ್ವದೃಕ್ಸಿಂಹಃ  ಸಂಧಾತಾ  ಸಂಧಿಮಾನ್  ಸ್ಥಿರಃ |
ಅಜೊ  ದುರ್ಮರ್ಷಣಃ  ಶಾಸ್ತಾ  ವಿಶೃತಾತ್ಮಾ  ಸುರಾರಿಹಾ || ೨೨ ||

ಗುರುರ್ಗುರುತಮೊ  ಧಾಮಃ  ಸತ್ಯಃ  ಸತ್ಯಪರಾಕ್ರಮಃ |
ನಿಮಿಷೋನಿಮಿಷಃ  ಸ್ರಗ್ವಿ  ವಾಚಸ್ಪತಿರುದಾರಧೀಃ || ೨೩ ||

ಅಗ್ರಣೀರ್ಗ್ರಾಮಣೀ  ಶ್ರೀಮಾನ್  ನ್ಯಾಯೊ  ನೇತಾ  ಸಮೀರಣಃ |
ಸಹಸ್ರಮೂರ್ಧಾ  ವಿಶ್ವಾತ್ಮಾ  ಸಹಸ್ರಾಕ್ಷಃ  ಸಹಸ್ರಪಾತ್ || ೨೪ ||

ಆವರ್ತನೊ  ನಿವೃತ್ತಾತ್ಮಾ  ಸಂವೃತಃ  ಸಂಪ್ರಮರ್ದನಃ |
ಅಹಃ  ಸಂವರ್ತಕೊ  ವಹ್ನಿರನಿಲೊ  ಧರಣೀಧರಃ || ೨೫ ||

ಸುಪ್ರಸಾದಃ ಪ್ರಸನ್ನಾತ್ಮಾ ವಿಶ್ವಧೃಗ್ವಿಶ್ವಭುಗ್ವಿಭುಃ |
ಸತ್ಕರ್ತಾ ಸತ್ಕೃತಃ ಸಾಧುಃ ಜಹ್ನುರ್ನಾರಾಯಣೋ ನರಃ || ೨೬ ||

ಅಸಙ್ಖ್ಯೇಯೋ‌sಪ್ರಮೇಯಾತ್ಮಾ ವಿಶಿಷ್ಟಃ ಶಿಷ್ಟಕೃಚ್ಛುಚಿಃ |
ಸಿದ್ಧಾರ್ಥಃ ಸಿದ್ಧ ಸಙ್ಕಲ್ಪಃ ಸಿದ್ಧಿದಃ ಸಿದ್ಧಿಸಾಧನಃ || ೨೭ ||

ವೃಷಾಹೀ ವೃಷಭೋ ವಿಷ್ಣುರ್ವೃಷಪರ್ವಾ ವೃಷೋದರಃ |
ವರ್ಧನೋ ವರ್ಧಮಾನಶ್ಚ ವಿವಿಕ್ತಃ ಶ್ರುತಿಸಾಗರಃ || ೨೮ ||

ಸುಭುಜೋ ದುರ್ಧರೋ ವಾಗ್ಮೀ ಮಹೇಂದ್ರೋ ವಸುದೋ ವಸುಃ |
ನೈಕರೂಪೋ ಬೃಹದ್ರೂಪಃ ಶಿಪಿವಿಷ್ಟಃ ಪ್ರಕಾಶನಃ || ೨೯ ||

ಓಜಸ್ತೇಜೋದ್ಯುತಿಧರಃ ಪ್ರಕಾಶಾತ್ಮಾ ಪ್ರತಾಪನಃ |
ಋದ್ಧಃ ಸ್ಪಷ್ಟಾಕ್ಷರೋ ಮಂತ್ರಶ್ಚಂದ್ರಾಂಶುರ್ಭಾಸ್ಕರದ್ಯುತಿಃ || ೩೦ ||

ಅಮೃತಾಂಶೂದ್ಭವೋ ಭಾನುಃ ಶಶಬಿಂದುಃ ಸುರೇಶ್ವರಃ |
ಔಷಧಂ ಜಗತಃ ಸೇತುಃ ಸತ್ಯಧರ್ಮಪರಾಕ್ರಮಃ || ೩೧ ||

ಭೂತಭವ್ಯಭವನ್ನಾಥಃ ಪವನಃ ಪಾವನೋನಲಃ |
ಕಾಮಹಾ ಕಾಮಕೃತ್ ಕಾಂತಃ ಕಾಮಃ ಕಾಮಪ್ರದಃ ಪ್ರಭುಃ || ೩೨ ||

ಯುಗಾದಿಕೃದ್ಯುಗಾವರ್ತೋ ನೈಕಮಾಯೋ ಮಹಾಶನಃ |
ಅದೃಶ್ಯೋ ವ್ಯಕ್ತರೂಪಶ್ಚ ಸಹಸ್ರಜಿದನಂತಜಿತ್ || ೩೩ ||

ಇಷ್ಟೋ ವಿಶಿಷ್ಟಃ ಶಿಷ್ಟೇಷ್ಟಃ ಶಿಖಂಡೀ ನಹುಷೋ ವೃಷಃ |
ಕ್ರೋಧಹಾ ಕ್ರೋಧಕೃತ್ಕರ್ತಾ ವಿಶ್ವಬಾಹುರ್ಮಹೀಧರಃ || ೩೪ ||

ಅಚ್ಯುತಃ ಪ್ರಥಿತಃ ಪ್ರಾಣಃ ಪ್ರಾಣದೋ ವಾಸವಾನುಜಃ |
ಅಪಾಂ ನಿಧಿರಧಿಷ್ಠಾನಮಪ್ರಮತ್ತಃ ಪ್ರತಿಷ್ಠಿತಃ || ೩೫ ||

ಸ್ಕಂದಃ ಸ್ಕಂದಧರೋ ಧುರ್ಯೋ ವರದೋ ವಾಯುವಾಹನಃ |
ವಾಸುದೇವೋ ಬೃಹದ್ಭಾನುರಾದಿದೇವಃ ಪುರಂದರಃ || ೩೬ ||

ಅಶೋಕಸ್ತಾರಣಸ್ತಾರಃ ಶೂರಃ ಶೌರಿರ್ಜನೇಶ್ವರಃ |
ಅನುಕೂಲಃ ಶತಾವರ್ತಃ ಪದ್ಮೀ ಪದ್ಮನಿಭೇಕ್ಷಣಃ || ೩೭ ||

ಪದ್ಮನಾಭೋರವಿಂದಾಕ್ಷಃ ಪದ್ಮಗರ್ಭಃ ಶರೀರಭೃತ್ |
ಮಹರ್ದ್ಧಿರೃದ್ಧೋ ವೃದ್ಧಾತ್ಮಾ ಮಹಾಕ್ಷೋ ಗರುಡಧ್ವಜಃ || ೩೮ ||

ಅತುಲಃ ಶರಭೋ ಭೀಮಃ ಸಮಯಜ್ಞೋ ಹವಿರ್ಹರಿಃ |
ಸರ್ವಲಕ್ಷಣಲಕ್ಷಣ್ಯೋ ಲಕ್ಷ್ಮೀವಾನ್ ಸಮಿತಿಂಜಯಃ || ೩೯ ||

ವಿಕ್ಷರೋ ರೋಹಿತೋ ಮಾರ್ಗೋ ಹೇತುರ್ದಾಮೋದರಸ್ಸಹಃ |
ಮಹೀಧರೋ ಮಹಾಭಾಗೋ ವೇಗವಾನಮಿತಾಶನಃ || ೪೦ ||

ಉದ್ಭವಃ ಕ್ಷೋಭಣೋ ದೇವಃ ಶ್ರೀಗರ್ಭಃ ಪರಮೇಶ್ವರಃ |
ಕರಣಂ ಕಾರಣಂ ಕರ್ತಾ ವಿಕರ್ತಾ ಗಹನೋ ಗುಹಃ || ೪೧ ||

ವ್ಯವಸಾಯೋ ವ್ಯವಸ್ಥಾನಃ ಸಂಸ್ಥಾನಃ ಸ್ಥಾನದೋ ಧ್ರುವಃ |
ಪರರ್ದ್ಧಿಃ ಪರಮಸ್ಪಷ್ಟಸ್ತುಷ್ಟಃ ಪುಷ್ಟಃ ಶುಭೇಕ್ಷಣಃ || ೪೨ ||

ರಾಮೋ ವಿರಾಮೋ ವಿರಜೋ ಮಾರ್ಗೋ ನೇಯೋ ನಯೋನಯಃ |
ವೀರಃ ಶಕ್ತಿಮತಾಂ ಶ್ರೇಷ್ಠೋ ಧರ್ಮೋ ಧರ್ಮವಿದುತ್ತಮಃ || ೪೩ ||

ವೈಕುಂಠಃ ಪುರುಷಃ ಪ್ರಾಣಃ ಪ್ರಾಣದಃ ಪ್ರಣವಃ ಪೃಥುಃ |
ಹಿರಣ್ಯಗರ್ಭಃ ಶತ್ರುಘ್ನೋ ವ್ಯಾಪ್ತೋ ವಾಯುರಧೋಕ್ಷಜಃ || ೪೪ ||

ಋತುಃ ಸುದರ್ಶನಃ ಕಾಲಃ ಪರಮೇಷ್ಠೀ ಪರಿಗ್ರಹಃ |
ಉಗ್ರಃ ಸಂವತ್ಸರೋ ದಕ್ಷೋ ವಿಶ್ರಾಮೋ ವಿಶ್ವದಕ್ಷಿಣಃ || ೪೫ ||

ವಿಸ್ತಾರಃ ಸ್ಥಾವರಃಸ್ಥಾಣುಃ ಪ್ರಮಾಣಂ ಬೀಜಮವ್ಯಯಮ್ |
ಅರ್ಥೋನರ್ಥೋ ಮಹಾಕೋಶೋ ಮಹಾಭೋಗೋ ಮಹಾಧನಃ|| ೪೬ ||

ಅನಿರ್ವಿಣ್ಣಃ ಸ್ಥವಿಷ್ಠೋಭೂರ್ಧರ್ಮಯೂಪೋ ಮಹಾಮಖಃ |
ನಕ್ಷತ್ರನೇಮಿರ್ನಕ್ಷತ್ರೀ ಕ್ಷಮಃ, ಕ್ಷಾಮಃ ಸಮೀಹನಃ || ೪೭ ||

ಯಜ್ಞ ಇಜ್ಯೋ ಮಹೇಜ್ಯಶ್ಚ ಕ್ರತುಃ ಸತ್ರಂ ಸತಾಂ ಗತಿಃ |
ಸರ್ವದರ್ಶೀ ವಿಮುಕ್ತಾತ್ಮಾ ಸರ್ವಜ್ಞೋ ಜ್ಞಾನಮುತ್ತಮಮ್ || ೪೮ ||

ಸುವ್ರತಃ ಸುಮುಖಃ ಸೂಕ್ಷ್ಮಃ ಸುಘೋಷಃ ಸುಖದಃ ಸುಹೃತ್ |
ಮನೋಹರೋ ಜಿತಕ್ರೋಧೋ ವೀರಬಾಹುರ್ವಿದಾರಣಃ || ೪೯ ||

ಸ್ವಾಪನಸ್ಸ್ವವಶೋ ವ್ಯಾಪೀ ನೈಕಾತ್ಮಾ ನೈಕಕರ್ಮಕೃತ್ |
ವತ್ಸರೋ ವತ್ಸಲೋ ವತ್ಸೀ ರತ್ನಗರ್ಭೋ ಧನೇಶ್ವರಃ || ೫೦ ||

ಧರ್ಮಗುಬ್ಧರ್ಮಕೃದ್ಧರ್ಮೀ ಸದಸತ್ಕ್ಷರಮಕ್ಷರಮ್ |
ಅವಿಜ್ಞಾತಾ ಸಹಸ್ರಾಂಶುರ್ವಿಧಾತಾ ಕೃತಲಕ್ಷಣಃ || ೫೧ ||

ಗಭಸ್ತಿನೇಮಿಃ ಸತ್ತ್ವಸ್ಥಃ ಸಿಂಹೋ ಭೂತಮಹೇಶ್ವರಃ |
ಆದಿದೇವೋ ಮಹಾದೇವೋ ದೇವೇಶೋ ದೇವಭೃದ್ಗುರುಃ || ೫೨ ||

ಉತ್ತರೋ ಗೋಪತಿರ್ಗೋಪ್ತಾ ಜ್ಞಾನಗಮ್ಯಃ ಪುರಾತನಃ |
ಶರೀರಭೂತಭೃದ್ಭೋಕ್ತಾ ಕಪೀಂದ್ರೋ ಭೂರಿದಕ್ಷಿಣಃ || ೫೩ ||

ಸೋಮಪೋಮೃತಪಃ ಸೋಮಃ ಪುರುಜಿತ್ ಪುರುಸತ್ತಮಃ |
ವಿನಯೋ ಜಯಃ ಸತ್ಯಸಂಧೋ ದಾಶಾರ್ಹಸ್ಸಾತ್ವತಾಂ ಪತಿಃ || ೫೪ ||

ಜೀವೋ ವಿನಯಿತಾಸಾಕ್ಷೀ ಮುಕುಂದೋಮಿತವಿಕ್ರಮಃ |
ಅಂಭೋನಿಧಿರನಂತಾತ್ಮಾ ಮಹೋದಧಿಶಯೋಂತಕಃ || ೫೫ ||

ಅಜೋ ಮಹಾರ್ಹಃ ಸ್ವಾಭಾವ್ಯೋ ಜಿತಾಮಿತ್ರಃ ಪ್ರಮೋದನಃ |
ಆನಂದೋ ನಂದನೋ ನಂದಃ ಸತ್ಯಧರ್ಮಾ ತ್ರಿವಿಕ್ರಮಃ || ೫೬ ||

ಮಹರ್ಷಿಃ ಕಪಿಲಾಚಾರ್ಯಃ ಕೃತಜ್ಞೋ ಮೇದಿನೀಪತಿಃ |
ತ್ರಿಪದಸ್ತ್ರಿದಶಾಧ್ಯಕ್ಷೋ ಮಹಾಶೃಂಗಃ ಕೃತಾಂತಕೃತ್ || ೫೭ ||

ಮಹಾವರಾಹೋ ಗೋವಿಂದಃ ಸುಷೇಣಃ ಕನಕಾಂಗದೀ |
ಗುಹ್ಯೋ ಗಭೀರೋ ಗಹನೋ ಗುಪ್ತಶ್ಚಕ್ರಗದಾಧರಃ || ೫೮ ||

ವೇಧಾಸ್ಸ್ವಾಂಗೋಜಿತಃ ಕೃಷ್ಣೋ ದೃಢಸ್ಸಂಕರ್ಷಣೋಚ್ಯುತಃ |
ವರುಣೋ ವಾರುಣೋ ವೃಕ್ಷಃ ಪುಷ್ಕರಾಕ್ಷೋ ಮಹಾಮನಾಃ || ೫೯ ||

ಭಗವಾನ್ ಭಗಹಾನಂದೀ ವನಮಾಲೀ ಹಲಾಯುಧಃ |
ಆದಿತ್ಯೋ ಜ್ಯೋತಿರಾದಿತ್ಯಃ ಸಹಿಷ್ಣುರ್ಗತಿಸತ್ತಮಃ || ೬೦ ||

ಸುಧನ್ವಾ ಖಂಡಪರಶುರ್ದಾರುಣೋ ದ್ರವಿಣಪ್ರದಃ |
ದಿವಸ್ಪೃಕ್ ಸರ್ವದೃಗ್ವ್ಯಾಸೋ ವಾಚಸ್ಪತಿರಯೋನಿಜಃ || ೬೧ ||

ತ್ರಿಸಾಮಾ ಸಾಮಗಃ ಸಾಮ ನಿರ್ವಾಣಂ ಭೇಷಜಂ ಭಿಷಕ್ |
ಸಂನ್ಯಾಸಕೃಚ್ಛಮಶ್ಯಾಂತೋ ನಿಷ್ಠಾ ಶಾಂತಿಃ ಪರಾಯಣಮ್ || ೬೨ ||

ಶುಭಾಂಗಃ ಶಾಂತಿದಃ ಸ್ರಷ್ಟಾ ಕುಮುದಃ ಕುವಲೇಶಯಃ |
ಗೋಹಿತೋ ಗೋಪತಿರ್ಗೋಪ್ತಾ ವೃಷಭಾಕ್ಷೋ ವೃಷಪ್ರಿಯಃ || ೬೩ ||

ಅನಿವರ್ತೀ ನಿವೃತ್ತಾತ್ಮಾ ಸಂಕ್ಷೇಪ್ತಾ ಕ್ಷೇಮಕೃಚ್ಛಿವಃ |
ಶ್ರೀವತ್ಸವಕ್ಷಾಃ ಶ್ರೀವಾಸಃ ಶ್ರೀಪತಿಃ ಶ್ರೀಮತಾಂ ವರಃ || ೬೪ ||

ಶ್ರೀದಃ ಶ್ರೀಶಃ ಶ್ರೀನಿವಾಸಃ ಶ್ರೀನಿಧಿಃ ಶ್ರೀವಿಭಾವನಃ |
ಶ್ರೀಧರಃ ಶ್ರೀಕರಃ ಶ್ರೇಯಃ ಶ್ರೀಮಾನ್ ಲೋಕತ್ರಯಾಶ್ರಯಃ || ೬೫ ||

ಸ್ವಕ್ಷಃ ಸ್ವಂಗಃ ಶತಾನಂದೋ ನಂದಿರ್ಜ್ಯೋತಿರ್ಗಣೇಶ್ವರಃ |
ವಿಜಿತಾತ್ಮಾ ವಿಧೇಯಾತ್ಮಾ ಸತ್ಕೀರ್ತಿಶ್ಛಿನ್ನಸಂಶಯಃ || ೬೬ ||

ಉದೀರ್ಣಃ ಸರ್ವತಶ್ಚಕ್ಷುರನೀಶಃ ಶಾಶ್ವತಸ್ಥಿರಃ |
ಭೂಶಯೋ ಭೂಷಣೋ ಭೂತಿರ್ವಿಶೋಕಃ ಶೋಕನಾಶನಃ || ೬೭ ||

ಅರ್ಚಿಷ್ಮಾನರ್ಚಿತಃ ಕುಂಭೋ ವಿಶುದ್ಧಾತ್ಮಾ ವಿಶೋಧನಃ |
ಅನಿರುದ್ಧೋಪ್ರತಿರಥಃ ಪ್ರದ್ಯುಮ್ನೋಮಿತವಿಕ್ರಮಃ || ೬೮ ||

ಕಾಲನೇಮಿನಿಹಾ ವೀರಃ ಶೌರಿಃ ಶೂರಜನೇಶ್ವರಃ |
ತ್ರಿಲೋಕಾತ್ಮಾ ತ್ರಿಲೋಕೇಶಃ ಕೇಶವಃ ಕೇಶಿಹಾ ಹರಿಃ || ೬೯ ||

ಕಾಮದೇವಃ ಕಾಮಪಾಲಃ ಕಾಮೀ ಕಾಂತಃ ಕೃತಾಗಮಃ |
ಅನಿರ್ದೇಶ್ಯವಪುರ್ವಿಷ್ಣುರ್ವೀರೋನಂತೋ ಧನಂಜಯಃ || ೭೦ ||

ಬ್ರಹ್ಮಣ್ಯೋ ಬ್ರಹ್ಮಕೃದ್ಬ್ರಹ್ಮಾ ಬ್ರಹ್ಮ ಬ್ರಹ್ಮವಿವರ್ಧನಃ |
ಬ್ರಹ್ಮವಿದ್ಬ್ರಾಹ್ಮಣೋ ಬ್ರಹ್ಮೀ ಬ್ರಹ್ಮಜ್ಞೋ ಬ್ರಾಹ್ಮಣಪ್ರಿಯಃ || ೭೧ ||

ಮಹಾಕ್ರಮೋ ಮಹಾಕರ್ಮಾ ಮಹಾತೇಜಾ ಮಹೋರಗಃ |
ಮಹಾಕ್ರತುರ್ಮಹಾಯಜ್ವಾ ಮಹಾಯಜ್ಞೋ ಮಹಾಹವಿಃ || ೭೨ ||

ಸ್ತವ್ಯಃ ಸ್ತವಪ್ರಿಯಃ ಸ್ತೋತ್ರಂ ಸ್ತುತಿಃ ಸ್ತೋತಾ ರಣಪ್ರಿಯಃ |
ಪೂರ್ಣಃ ಪೂರಯಿತಾ ಪುಣ್ಯಃ ಪುಣ್ಯಕೀರ್ತಿರನಾಮಯಃ || ೭೩ ||

ಮನೋಜವಸ್ತೀರ್ಥಕರೋ ವಸುರೇತಾ ವಸುಪ್ರದಃ |
ವಸುಪ್ರದೋ ವಾಸುದೇವೋ ವಸುರ್ವಸುಮನಾ ಹವಿಃ || ೭೪ ||

ಸದ್ಗತಿಃ ಸತ್ಕೃತಿಃ ಸತ್ತಾ ಸದ್ಭೂತಿಃ ಸತ್ಪರಾಯಣಃ |
ಶೂರಸೇನೋ ಯದುಶ್ರೇಷ್ಠಃ ಸನ್ನಿವಾಸಃ ಸುಯಾಮುನಃ || ೭೫ ||

ಭೂತಾವಾಸೋ ವಾಸುದೇವಃ ಸರ್ವಾಸುನಿಲಯೋನಲಃ |
ದರ್ಪಹಾ ದರ್ಪದೋ ದೃಪ್ತೋ ದುರ್ಧರೋಥಾಪರಾಜಿತಃ || ೭೬ ||

ವಿಶ್ವಮೂರ್ತಿರ್ಮಹಾಮೂರ್ತಿರ್ದೀಪ್ತಮೂರ್ತಿರಮೂರ್ತಿಮಾನ್ |
ಅನೇಕಮೂರ್ತಿರವ್ಯಕ್ತಃ ಶತಮೂರ್ತಿಃ ಶತಾನನಃ || ೭೭ ||

ಏಕೋ ನೈಕಃ ಸವಃ ಕಃ ಕಿಂ ಯತ್ತತ್ಪದಮನುತ್ತಮಮ್ |
ಲೋಕಬಂಧುರ್ಲೋಕನಾಥೋ ಮಾಧವೋ ಭಕ್ತವತ್ಸಲಃ || ೭೮ ||

ಸುವರ್ಣವರ್ಣೋ ಹೇಮಾಂಗೋ ವರಾಂಗಶ್ಚಂದನಾಂಗದೀ |
ವೀರಹಾ ವಿಷಮಃ ಶೂನ್ಯೋ ಘೃತಾಶೀರಚಲಶ್ಚಲಃ || ೭೯ ||

ಅಮಾನೀ ಮಾನದೋ ಮಾನ್ಯೋ ಲೋಕಸ್ವಾಮೀ ತ್ರಿಲೋಕಧೃತ್ |
ಸುಮೇಧಾ ಮೇಧಜೋ ಧನ್ಯಃ ಸತ್ಯಮೇಧಾ ಧರಾಧರಃ || ೮೦ ||

ತೇಜೋವೃಷೋ ದ್ಯುತಿಧರಃ ಸರ್ವಶಸ್ತ್ರಭೃತಾಂ ವರಃ |
ಪ್ರಗ್ರಹೋ ನಿಗ್ರಹೋ ವ್ಯಗ್ರೋ ನೈಕಶೃಂಗೋ ಗದಾಗ್ರಜಃ || ೮೧ ||

ಚತುರ್ಮೂರ್ತಿಶ್ಚತುರ್ಬಾಹುಶ್ಚತುರ್ವ್ಯೂಹಶ್ಚತುರ್ಗತಿಃ |
ಚತುರಾತ್ಮಾ ಚತುರ್ಭಾವಶ್ಚತುರ್ವೇದವಿದೇಕಪಾತ್ || ೮೨ ||

ಸಮಾವರ್ತೋ ನಿವೃತ್ತಾತ್ಮಾ ದುರ್ಜಯೋ ದುರತಿಕ್ರಮಃ |
ದುರ್ಲಭೋ ದುರ್ಗಮೋ ದುರ್ಗೋ ದುರಾವಾಸೋ ದುರಾರಿಹಾ || ೮೩ ||

ಶುಭಾಂಗೋ ಲೋಕಸಾರಂಗಃ ಸುತಂತುಸ್ತಂತುವರ್ಧನಃ |
ಇಂದ್ರಕರ್ಮಾ ಮಹಾಕರ್ಮಾ ಕೃತಕರ್ಮಾ ಕೃತಾಗಮಃ || ೮೪ ||

ಉದ್ಭವಃ ಸುಂದರಃ ಸುಂದೋ ರತ್ನನಾಭಃ ಸುಲೋಚನಃ |
ಅರ್ಕೋ ವಾಜಸನಃ ಶೃಂಗೀ ಜಯಂತಃ ಸರ್ವವಿಜ್ಜಯೀ || ೮೫ ||

ಸುವರ್ಣಬಿಂದುರಕ್ಷೋಭ್ಯಃ ಸರ್ವವಾಗೀಶ್ವರೇಶ್ವರಃ |
ಮಹಾಹ್ರದೋ ಮಹಾಗರ್ತೋ ಮಹಾಭೂತೋ ಮಹಾನಿಧಿಃ || ೮೬ ||

ಕುಮುದಃ ಕುಂದರಃ ಕುಂದಃ ಪರ್ಜನ್ಯಃ ಪಾವನೋನಿಲಃ
ಅಮೃತಾಶೋಮೃತವಪುಃ ಸರ್ವಜ್ಞಃ ಸರ್ವತೋಮುಖಃ || ೮೭ ||

ಸುಲಭಃ ಸುವ್ರತಃ ಸಿದ್ಧಃ ಶತ್ರುಜಿಚ್ಛತ್ರುತಾಪನಃ |
ನ್ಯಗ್ರೋಧೋದುಂಬರೋಶ್ವತ್ಥಶ್ಚಾಣೂರಾಂಧ್ರನಿಷೂದನಃ || ೮೮ ||

ಸಹಸ್ರಾರ್ಚಿಃ ಸಪ್ತಜಿಹ್ವಃ ಸಪ್ತೈಧಾಃ ಸಪ್ತವಾಹನಃ |
ಅಮೂರ್ತಿರನಘೋಚಿಂತ್ಯೋ ಭಯಕೃದ್ಭಯನಾಶನಃ || ೮೯ ||

ಅಣುರ್ಬೃಹತ್ಕೃಶಃ ಸ್ಥೂಲೋ ಗುಣಭೃನ್ನಿರ್ಗುಣೋ ಮಹಾನ್ |
ಅಧೃತಸ್ಸ್ವಧೃತಸ್ವಾಸ್ಯಃ ಪ್ರಾಗ್ವಂಶೋ ವಂಶವರ್ಧನಃ || ೯೦ ||

ಭಾರಭೃತ್ ಕಥಿತೋ ಯೋಗೀ ಯೋಗೀಶಃ ಸರ್ವಕಾಮದಃ |
ಆಶ್ರಮಃ ಶ್ರಮಣಃ, ಕ್ಷಾಮಃ ಸುಪರ್ಣೋ ವಾಯುವಾಹನಃ || ೯೧ ||

ಧನುರ್ಧರೋ ಧನುರ್ವೇದೋ ದಂಡೋ ದಮಯಿತಾ ದಮಃ |
ಅಪರಾಜಿತಸ್ಸರ್ವಸಹೋ ನಿಯಂತಾ ನಿಯಮೋ ಯಮಃ || ೯೨ ||

ಸತ್ತ್ವವಾನ್ ಸಾತ್ತ್ವಿಕಃ ಸತ್ಯಃ ಸತ್ಯಧರ್ಮಪರಾಯಣಃ |
ಅಭಿಪ್ರಾಯಃ ಪ್ರಿಯಾರ್ಹೋರ್ಹಃ ಪ್ರಿಯಕೃತ್ ಪ್ರೀತಿವರ್ಧನಃ || ೯೩ ||

ವಿಹಾಯಸಗತಿರ್ಜ್ಯೋತಿಃ ಸುರುಚಿರ್ಹುತಭುಗ್ವಿಭುಃ |
ರವಿರ್ವಿರೋಚನಃ ಸೂರ್ಯಃ ಸವಿತಾ ರವಿಲೋಚನಃ || ೯೪ ||

ಅನಂತೋ ಹುತಭುಗ್ಭೋಕ್ತಾ ಸುಖದೋ ನೈಕಜೋಗ್ರಜಃ |
ಅನಿರ್ವಿಣ್ಣಃ ಸದಾಮರ್ಷೀ ಲೋಕಾಧಿಷ್ಠಾನಮದ್ಭುತಃ || ೯೫ ||

ಸನಾತ್ಸನಾತನತಮಃ ಕಪಿಲಃ ಕಪಿರವ್ಯಯಃ |
ಸ್ವಸ್ತಿದಃ ಸ್ವಸ್ತಿಕೃತ್ ಸ್ವಸ್ತಿ ಸ್ವಸ್ತಿಭುಕ್ ಸ್ವಸ್ತಿದಕ್ಷಿಣಃ || ೯೬ ||

ಅರೌದ್ರಃ ಕುಂಡಲೀ ಚಕ್ರೀ ವಿಕ್ರಮ್ಯೂರ್ಜಿತಶಾಸನಃ |
ಶಬ್ದಾತಿಗಃ ಶಬ್ದಸಹಃ ಶಿಶಿರಃ ಶರ್ವರೀಕರಃ || ೯೭ ||

ಅಕ್ರೂರಃ ಪೇಶಲೋ ದಕ್ಷೋ ದಕ್ಷಿಣಃ, ಕ್ಷಮಿಣಾಂ ವರಃ |
ವಿದ್ವತ್ತಮೋ ವೀತಭಯಃ ಪುಣ್ಯಶ್ರವಣಕೀರ್ತನಃ || ೯೮ ||

ಉತ್ತಾರಣೋ ದುಷ್ಕೃತಿಹಾ ಪುಣ್ಯೋ ದುಃಸ್ವಪ್ನನಾಶನಃ |
ವೀರಹಾ ರಕ್ಷಣಸ್ಸಂತೋ ಜೀವನಃ ಪರ್ಯವಸ್ಥಿತಃ || ೯೯ ||

ಅನಂತರೂಪೋನಂತಶ್ರೀರ್ಜಿತಮನ್ಯುರ್ಭಯಾಪಹಃ |
ಚತುರಶ್ರೋ ಗಭೀರಾತ್ಮಾ ವಿದಿಶೋ ವ್ಯಾದಿಶೋ ದಿಶಃ || ೧೦೦ ||

ಅನಾದಿರ್ಭೂರ್ಭುವೋ ಲಕ್ಷ್ಮೀಸ್ಸುವೀರೋ ರುಚಿರಾಂಗದಃ |
ಜನನೋ ಜನಜನ್ಮಾದಿರ್ಭೀಮೋ ಭೀಮಪರಾಕ್ರಮಃ || ೧೦೧ ||

ಆಧಾರನಿಲಯೋಧಾತಾ ಪುಷ್ಪಹಾಸಃ ಪ್ರಜಾಗರಃ |
ಊರ್ಧ್ವಗಸ್ಸತ್ಪಥಾಚಾರಃ ಪ್ರಾಣದಃ ಪ್ರಣವಃ ಪಣಃ || ೧೦೨ ||

ಪ್ರಮಾಣಂ ಪ್ರಾಣನಿಲಯಃ ಪ್ರಾಣಭೃತ್ ಪ್ರಾಣಜೀವನಃ |
ತತ್ತ್ವಂ ತತ್ತ್ವವಿದೇಕಾತ್ಮಾ ಜನ್ಮಮೃತ್ಯುಜರಾತಿಗಃ || ೧೦೩ ||

ಭೂರ್ಭುವಃಸ್ವಸ್ತರುಸ್ತಾರಃ ಸವಿತಾ ಪ್ರಪಿತಾಮಹಃ |
ಯಜ್ಞೋ ಯಜ್ಞಪತಿರ್ಯಜ್ವಾ ಯಜ್ಞಾಂಗೋ ಯಜ್ಞವಾಹನಃ || ೧೦೪ ||

ಯಜ್ಞಭೃದ್ಯಜ್ಞಕೃದ್ಯಜ್ಞೀ ಯಜ್ಞಭುಗ್ಯಜ್ಞಸಾಧನಃ |
ಯಜ್ಞಾಂತಕೃದ್ಯಜ್ಞಗುಹ್ಯಮನ್ನಮನ್ನಾದ ಏವ ಚ || ೧೦೫ ||

ಆತ್ಮಯೋನಿಃ ಸ್ವಯಂಜಾತೋ ವೈಖಾನಃ ಸಾಮಗಾಯನಃ |
ದೇವಕೀನಂದನಃ ಸ್ರಷ್ಟಾ ಕ್ಷಿತೀಶಃ ಪಾಪನಾಶನಃ || ೧೦೬ ||

ಶಂಖಭೃನ್ನಂದಕೀ ಚಕ್ರೀ ಶಾರ್ಙ್ಗಧನ್ವಾ ಗದಾಧರಃ |
ರಥಾಂಗಪಾಣಿರಕ್ಷೋಭ್ಯಃ ಸರ್ವಪ್ರಹರಣಾಯುಧಃ || ೧೦೭ ||
|| ಸರ್ವಪ್ರಹರಣಾಯುಧ ॐ ನಮಃ ಇತಿ ||

ವನಮಾಲೀ ಗದೀ ಶಾರ್ಙ್ಗೀ ಶಂಖೀ ಚಕ್ರೀ ಚ ನಂದಕೀ |
ಶ್ರೀಮಾನ್ ನಾರಾಯಣೋ ವಿಷ್ಣುರ್ವಾಸುದೇವೋಭಿರಕ್ಷತು ||
(ಈ ಶ್ಲೋಕವನ್ನು ಮೂರು ಸಲ ಅನ್ನಬೇಕು)
|| ಶ್ರೀ  ವಾಸುದೆವೊಭಿಕ್ಷತು ॐ  ನಮ ಇತಿ ||

ಫಲಶೃತಿ 
ಇತೀದಂ ಕೀರ್ತನೀಯಸ್ಯ ಕೇಶವಸ್ಯ ಮಹಾತ್ಮನಃ |
ನಾಮ್ನಾಂ ಸಹಸ್ರಂ ದಿವ್ಯಾನಾಮಶೇಷೇಣ ಪ್ರಕೀರ್ತಿತಮ್ || ೧ ||

ಯ ಇದಂ ಶೃಣುಯಾನ್ನಿತ್ಯಂ ಯಶ್ಚಾಪಿ ಪರಿಕೀರ್ತಯೇತ್ |
ನಾಶುಭಂ ಪ್ರಾಪ್ನುಯಾತ್ ಕಿಂಚಿತ್ ಸೋಮುತ್ರೇಹ ಚ ಮಾನವಃ || ೨ ||

ವೇದಾಂತಗೋ ಬ್ರಾಹ್ಮಣಃ ಸ್ಯಾತ್ ಕ್ಷತ್ರಿಯೋ ವಿಜಯೀ ಭವೇತ್ |
ವೈಶ್ಯೋ ಧನಸಮೃದ್ಧಃ ಸ್ಯಾತ್ ಶೂದ್ರಸ್ಸುಖಮವಾಪ್ನುಯಾತ್ || ೩ ||

ಧರ್ಮಾರ್ಥೀ ಪ್ರಾಪ್ನುಯಾದ್ಧರ್ಮಂ ಅರ್ಥಾರ್ಥೀ ಚಾರ್ಥಮಾಪ್ನುಯಾತ್ |
ಕಾಮಾನವಾಪ್ನುಯಾತ್ ಕಾಮೀ ಪ್ರಜಾರ್ಥೀ ಚಾಪ್ನುಯಾತ್ ಪ್ರಜಾಮ್ || ೪ ||

ಭಕ್ತಿಮಾನ್ ಯಃ ಸದೋತ್ಥಾಯ ಶುಚಿಸ್ತದ್ಗತಮಾನಸಃ |
ಸಹಸ್ರಂ ವಾಸುದೇವಸ್ಯ ನಾಮ್ನಾಮೇತತ್ ಪ್ರಕೀರ್ತಯೇತ್ || ೫ ||

ಯಶಃ ಪ್ರಾಪ್ನೋತಿ ವಿಪುಲಂ ಯಾತಿ ಪ್ರಾಧಾನ್ಯಮೇವ ಚ |
ಅಚಲಾಂ ಶ್ರಿಯಮಾಪ್ನೋತಿ ಶ್ರೇಯಃ ಪ್ರಾಪ್ನೋತ್ಯನುತ್ತಮಮ್ || ೬ ||

ನ ಭಯಂ ಕ್ವಚಿದಾಪ್ನೋತಿ ವೀರ್ಯಂ ತೇಜಶ್ಚ ವಿಂದತಿ |
ಭವತ್ಯರೋಗೋ ದ್ಯುತಿಮಾನ್ ಬಲರೂಪಗುಣಾನ್ವಿತಃ || ೭ ||

ರೋಗಾರ್ತೋ ಮುಚ್ಯತೇ ರೋಗಾದ್ಬದ್ಧೋ ಮುಚ್ಯೇತ ಬಂಧನಾತ್ |
ಭಯಾನ್ಮುಚ್ಯೇತ ಭೀತಸ್ತು ಮುಚ್ಯೇತಾಪನ್ನ ಆಪದಃ || ೮ ||

ದುರ್ಗಾಣ್ಯತಿತರತ್ಯಾಶು ಪುರುಷಃ ಪುರುಷೋತ್ತಮಮ್ |
ಸ್ತುವನ್ನಾಮಸಹಸ್ರೇಣ ನಿತ್ಯಂ ಭಕ್ತಿಸಮನ್ವಿತಃ || ೯ ||

ವಾಸುದೇವಾಶ್ರಯೋ ಮರ್ತ್ಯೋ ವಾಸುದೇವಪರಾಯಣಃ |
ಸರ್ವಪಾಪವಿಶುದ್ಧಾತ್ಮಾ ಯಾತಿ ಬ್ರಹ್ಮ ಸನಾತನಮ್ || ೧೦ ||

ನ ವಾಸುದೇವಭಕ್ತಾನಾಮಶುಭಂ ವಿದ್ಯತೇ ಕ್ವಚಿತ್ |
ಜನ್ಮಮೃತ್ಯುಜರಾವ್ಯಾಧಿಭಯಂ ನೈವೋಪಜಾಯತೇ || ೧೧ ||

ಇಮಂ ಸ್ತವಮಧೀಯಾನಃ ಶ್ರದ್ಧಾಭಕ್ತಿಸಮನ್ವಿತಃ |
ಯುಜ್ಯೇತಾತ್ಮಾಸುಖಕ್ಷಾಂತಿಶ್ರೀಧೃತಿಸ್ಮೃತಿಕೀರ್ತಿಭಿಃ || ೧೨ ||

ನ ಕ್ರೋಧೋ ನ ಚ ಮಾತ್ಸರ್ಯಂ ನ ಲೋಭೋ ನಾಶುಭಾ ಮತಿಃ |
ಭವಂತಿ ಕೃತಪುಣ್ಯಾನಾಂ ಭಕ್ತಾನಾಂ ಪುರುಷೋತ್ತಮೇ || ೧೩ ||

ದ್ಯೌಸ್ಸಚಂದ್ರಾರ್ಕನಕ್ಷತ್ರಾ ಖಂ ದಿಶೋ ಭೂರ್ಮಹೋದಧಿಃ |
ವಾಸುದೇವಸ್ಯ ವೀರ್ಯೇಣ ವಿಧೃತಾನಿ ಮಹಾತ್ಮನಃ || ೧೪ ||

ಸಸುರಾಸುರಗಂಧರ್ವಂ ಸಯಕ್ಷೋರಗರಾಕ್ಷಸಮ್ |
ಜಗದ್ವಶೇ ವರ್ತತೇದಂ ಕೃಷ್ಣಸ್ಯ ಸಚರಾಚರಮ್ || ೧೫ ||

ಇಂದ್ರಿಯಾಣಿ ಮನೋ ಬುದ್ಧಿಃ ಸತ್ತ್ವಂ ತೇಜೋ ಬಲಂ ಧೃತಿಃ |
ವಾಸುದೇವಾತ್ಮಕಾನ್ಯಾಹುಃ, ಕ್ಷೇತ್ರಂ ಕ್ಷೇತ್ರಜ್ಞ ಏವ ಚ || ೧೬ ||

ಸರ್ವಾಗಮಾನಾಮಾಚಾರಃ ಪ್ರಥಮಂ ಪರಿಕಲ್ಯ್ಪತೇ |
ಆಚಾರಪ್ರಭವೋ ಧರ್ಮೋ ಧರ್ಮಸ್ಯ ಪ್ರಭುರಚ್ಯುತಃ || ೧೭ ||

ಋಷಯಃ ಪಿತರೋ ದೇವಾ ಮಹಾಭೂತಾನಿ ಧಾತವಃ |
ಜಂಗಮಾಜಂಗಮಂ ಚೇದಂ ಜಗನ್ನಾರಾಯಣೋದ್ಭವಮ್ || ೧೮ ||

ಯೋಗೋ ಜ್ಞಾನಂ ತಥಾ ಸಾಂಖ್ಯಂ ವಿದ್ಯಾಃ ಶಿಲ್ಪಾದಿಕರ್ಮ ಚ |
ವೇದಾಶ್ಶಾಸ್ತ್ರಾಣಿ ವಿಜ್ಞಾನಮೇತತ್ಸರ್ವಂ ಜನಾರ್ದನಾತ್ || ೧೯ ||

ಏಕೋ ವಿಷ್ಣುರ್ಮಹದ್ಭೂತಂ ಪೃಥಗ್ಭೂತಾನ್ಯನೇಕಶಃ |
ತ್ರೀನ್‌ಲೋಕಾನ್ವ್ಯಾಪ್ಯ ಭೂತಾತ್ಮಾ ಭುಂಕ್ತೇ ವಿಶ್ವಭುಗವ್ಯಯಃ || ೨೦ ||

ಇಮಂ ಸ್ತವಂ ಭಗವತೋ ವಿಷ್ಣೋರ್ವ್ಯಾಸೇನ ಕೀರ್ತಿತಮ್ |
ಪಠೇದ್ಯ ಇಚ್ಛೇತ್ಪುರುಷಃ ಶ್ರೇಯಃ ಪ್ರಾಪ್ತುಂ ಸುಖಾನಿ ಚ || ೨೧ ||

ವಿಶ್ವೇಶ್ವರಮಜಂ ದೇವಂ ಜಗತಃ ಪ್ರಭವಾಪ್ಯಯಮ್ |
ಭಜಂತಿ ಯೇ ಪುಷ್ಕರಾಕ್ಷಂ ನ ತೇ ಯಾಂತಿ ಪರಾಭವಮ್ || ೨೨ ||
|| ನ ತೇ ಯಾಂತಿ ಪರಾಭವಮ್ ಓಂ ನಮ ಇತಿ ||

ಅರ್ಜುನ ಉವಾಚ -
ಪದ್ಮಪತ್ರ ವಿಶಾಲಾಕ್ಷ ಪದ್ಮನಾಭ ಸುರೋತ್ತಮ |
ಭಕ್ತಾನಾಮನುರಕ್ತಾನಾಂ ತ್ರಾತಾ ಭವ ಜನಾರ್ದನ ||

ಶ್ರೀ ಭಗವಾನುವಾಚ -
ಯೋ ಮಾಂ ನಾಮಸಹಸ್ರೇಣ ಸ್ತೋತುಮಿಚ್ಛತಿ ಪಾಂಡವ |
ಸೋಹಮೇಕೇನ ಶ್ಲೋಕೇನ ಸ್ತುತ ಏವ ನ ಸಂಶಯಃ ||
|| ಸ್ತುತ ಏವ ನ ಸಂಶಯ ॐ ನಮ ಇತಿ ||

ವ್ಯಾಸ ಉವಾಚ -
ವಾಸನಾದ್ವಾಸುದೇವಸ್ಯ ವಾಸಿತಂ ತೇ ಜಗತ್ರಯಮ್ |
ಸರ್ವಭೂತನಿವಾಸೋಸಿ ವಾಸುದೇವ ನಮೋಸ್ತು ತೇ ||
|| ಶ್ರೀವಾಸುದೇವ ನಮೋಸ್ತುತ ॐ ನಮ ಇತಿ ||

ಪಾರ್ವತ್ಯುವಾಚ -
ಕೇನೋಪಾಯೇನ ಲಘುನಾ ವಿಷ್ಣೋರ್ನಾಮಸಹಸ್ರಕಮ್ |
ಪಠ್ಯತೇ ಪಂಡಿತೈರ್ನಿತ್ಯಂ ಶ್ರೋತುಮಿಚ್ಛಾಮ್ಯಹಂ ಪ್ರಭೋ ||

ಈಶ್ವರ ಉವಾಚ -
ಶ್ರೀರಾಮ ರಾಮ ರಾಮೇತಿ ರಮೇ ರಾಮೇ ಮನೋರಮೇ |
ಸಹಸ್ರನಾಮತತ್ತುಲ್ಯಂ ರಾಮನಾಮ ವರಾನನೇ || (ಮೂರು ಸಲ)
|| ಶ್ರೀ ರಾಮನಾಮ ವರಾನನ ॐ ನಮ ಇತಿ ||

ಬ್ರಹ್ಮೋವಾಚ -
ನಮೋಸ್ತ್ವನಂತಾಯ ಸಹಸ್ರಮೂರ್ತಯೇ
ಸಹಸ್ರಪಾದಾಕ್ಷಿಶಿರೋರುಬಾಹವೇ |
ಸಹಸ್ರನಾಮ್ನೇ ಪುರುಷಾಯ ಶಾಶ್ವತೇ
ಸಹಸ್ರಕೋಟಿಯುಗಧಾರಿಣೇ ನಮಃ ||
|| ಸಹಸ್ರಕೋಟಿಯುಗಧಾರಿಣೇ ನಮ ॐ ನಮ ಇತಿ ||

ಸಂಜಯ ಉವಾಚ -
ಯತ್ರ ಯೋಗೇಶ್ವರಃ ಕೃಷ್ಣೋ ಯತ್ರ ಪಾರ್ಥೋ ಧನುರ್ಧರಃ |
ತತ್ರ ಶ್ರೀರ್ವಿಜಯೋ ಭೂತಿರ್ಧ್ರುವಾ ನೀತಿರ್ಮತಿರ್ಮಮ ||

ಶ್ರೀಭಗವಾನುವಾಚ -
ಅನನ್ಯಾಶ್ಚಿಂತಯಂತೋ ಮಾಂ ಯೇ ಜನಾಃ ಪರ್ಯುಪಾಸತೇ |
ತೇಷಾಂ ನಿತ್ಯಾಭಿಯುಕ್ತಾನಾಂ ಯೋಗಕ್ಷೇಮಂ ವಹಾಮ್ಯಹಮ್ ||

ಪರಿತ್ರಾಣಾಯ ಸಾಧೂನಾಂ ವಿನಾಶಾಯ ಚ ದುಷ್ಕೃತಾಮ್ |
ಧರ್ಮಸಂಸ್ಥಾಪನಾರ್ಥಾಯ ಸಂಭವಾಮಿ ಯುಗೇ ಯುಗೇ ||

ಆರ್ತಾ ವಿಷಣ್ಣಾಃ ಶಿಥಿಲಾಶ್ಚ ಭೀತಾಃ
ಘೋರೇಷು ಚ ವ್ಯಾಧಿಷು ವರ್ತಮಾನಾಃ |
ಸಂಕೀರ್ತ್ಯ ನಾರಾಯಣಶಬ್ದಮಾತ್ರಂ
ವಿಮುಕ್ತದುಃಖಾಃ ಸುಖಿನೋ ಭವಂತು ||

ಕಾಯೆನ  ವಾಚ  ಮನಸೇಂದ್ರಿಯೇರ್ವಾ
ಬುದ್ಧ್ಯಾತ್ಮನಾ  ವಾ  ಪ್ರಕೃತೆಸ್ವಭಾವಾತ್ ।
ಕರೊಮಿ  ಯದ್ಯತ್  ಸಕಲಂ  ಪರಸ್ಮೈ
ನಾರಾಯಣಾಯೆತಿ  ಸಮರ್ಪಯಾಮಿ ॥
|| ಶ್ರೀಮನ್ನಾರಾಯಣಾಯೆತಿ  ಸಮರ್ಪಯಾಮಿ ||

ಓಂ ತಸ್ಸದಿತಿ
|| ಶ್ರಿಮನ್ಮಾಹಾಭಾರತೇ ಶತ ಸಾಹಸ್ರಿಕಾಯಾಂ ಸಂಹಿತಾಯಾಂ
ವೈಯಾಸಿಕ್ಯಾಂ ಅನುಶಾಸನಿಕಪರ್ವಣಿ ಮೋಕ್ಷಧರ್ಮೆ
ಶ್ರೀ ಭೀಷ್ಮ ಯುಧಿಷ್ಠಿರ ಸಂವಾದೇ ಶ್ರೀ ವಿಷ್ಣೋರ್ದಿವ್ಯಸಹಸ್ರನಾಮಸ್ತೋತ್ರಂ ನಾಮ
ಏಕೋ ನ ಪಂಚಾಶದಧಿಕಶತತಮೋsಧ್ಯಾಯಃ ಸಂಪೂರ್ಣಃ || 
|| ಶ್ರೀಕೃಷ್ಣಾರ್ಪಣಮಸ್ತು ||

 ವಿಕಿಸೋರ್ಸ್ ಪುಟಗಳು
 ಸಂಸ್ಕೃತ ಸಾಹಿತ್ಯ
 ಸ್ತೋತ್ರಗಳು